《游风水洞》
宋代·许遵

水洞连风洞，精蓝两洞前。山高易藏日，树老不知年。

板有华宗什，名留少傅篇。烟波门外境，寂寞变桑田。

作者简介：泗州人，字仲涂。第进士，又中明法科。擢大理寺详断官。知长兴县，赈济流民，兴修水利，邑人立石纪之。知宿州、登州，典狱明恕。执政许以判大理，遵欲立奇以自鬻，遂断案大戾法意，廷论纷然。神宗熙宁间，出知数州，再判大理寺，官至中散大夫。卒年八十一。